b'\n_START_ARTICLE_\nWalter Kidde\n_START_PARAGRAPH_\nWalter Kidde (7. marts 1877 i Hoboken, New Jersey- 9. februar 1943 i Belleville, New Jersey) var en amerikansk erhvervsmand og iv\xc3\xa6rks\xc3\xa6tter, der grundlagde brandslukningsfirmet Walter Kidde Corporation, senere forkortet til Kidde._NEWLINE_Han tog afgangseksamen som ingeni\xc3\xb8r fra Stevens Institute of Technology i 1897. I 1917 grundlagde han Walter Kidde Corporation, der fremstiller brandslukkere. Under Anden Verdenskrig fremstillede firmaet ogs\xc3\xa5 krigsvigtigt redningsudstyr som f.eks. redningsfl\xc3\xa5der. Walter Kiddes for\xc3\xa6ldre indvandrede til USA fra B\xc3\xb8hmen, og han er derfor ikke i familie med den dansk Kidde-sl\xc3\xa6gt._NEWLINE_Selv om han ikke havde nogen jernbanefaglig baggrund blev Walter Kidde udpeget som bestyrer af det konkursramte jernbaneselskab New York, Susquehanna and Western Railway af retten. Et hverv han varetog fra 24. juli 1937 frem til sin d\xc3\xb8d i 1943.\n_START_SECTION_\nMindesm\xc3\xa6rker\n_START_PARAGRAPH_\nWalter Kidde Dinosaur Park i Roseland, New Jersey er navngivet til \xc3\xa6re for Walter Kidde.'